Finlands landsbygdparti
Finlands landsbygdparti, FLP, Suomen Maaseudun Puolue, SMP, populistisk protestparti, dannet i 1959 af Veikko Vennamo (1913-97) efter hans brud med Agrarförbundet. Partiet hed først Finlands småbondeparti, men ændrede navn i 1966. FLP slog igennem i 1970 med 18 mandater. Partiets popularitet var dog nært knyttet til lederne, først grundlæggeren, fra 1979 hans søn Pekka Vennamo (f. 1944), og efter regeringsdeltagelse 1983-90 mistede det gennemslagskraft, samtidig med at Pekka Vennamo forlod politik. Ved valget i 1995 fik FLP kun ét enkelt mandat med Raimo Vistbacka som rigsdagsmedlem, hvorpå partiet gik konkurs. På denne baggrund opløste det sig selv, men genopstod samme år som partiet Sannfinländarna.